### Aktualizēti 11.05.2022.

**Ieteikumi ilgstošas sociālās aprūpes un sociālās rehabilitācijas institūcijām Covid-19 infekcijas izplatības mazināšanai**

Ieteikumi aktualizēti atbilstoši 2023.gada 9.maija grozījumiem Ministru kabineta noteikumos par epidemioloģiskās drošības pasākumiem Covid-19 infekcijas izplatības ierobežošanai[[1]](#footnote-1).

Ieteikumu izstrādes mērķis - mazināt Covid-19 infekcijas izplatības risku, it īpaši, masveida saslimšanas gadījumu risku, ilgstošas sociālās aprūpes un sociālās rehabilitācijas institūcijās[[2]](#footnote-2) (turpmāk – institūcijas).

# Ieteikumi piemērojami institūcijās, kurās nav konstatēti akūti Covid–19 gadījumi[[3]](#footnote-3), kad ir piemērojamas *Vadlīnijas aprūpes nodrošināšanai ilgstošas sociālās aprūpes un sociālās rehabilitācijas institūcijās (SAC) Covid-19 izplatības ierobežošanai[[4]](#footnote-4)* un Veselības inspekcijas izstrādātās *Rekomendācijas telpām karantīnas pasākumu veikšanai un Covid-19 inficēto personu izolēšanai* un *Ieteikumi personu veselības stāvokļa uzraudzībai sociālās aprūpes institūcijās[[5]](#footnote-5).*

1. Vispārējs nosacījums – pasākumos (t.sk. apmeklēt koplietošanas telpas vienlaikus ar citiem klientiem) drīkst piedalīties tikai tie klienti, kuriem saskaņā ar SPKC epidemiologa vai ģimenes ārsta norādījumiem nav noteikta izolācija[[6]](#footnote-6), kā arī klienti, kuriem nav Covid-19 raksturīgo klīnisko simptomu[[7]](#footnote-7) un elpceļu infekcijas slimības pazīmju.
2. Institūcijas vadītājs, ņemot vērā epidemioloģiskās drošības riskus institūcijā, var noteikt masku lietošanas prasības darbiniekiem, klientiem un apmeklētājiem.
3. Atbildība par epidemioloģiskās drošības nodrošināšanu institūcijās:

Institūcijas vadītājs:

1. atbild par infekcijas profilakses pasākumiem, infekcijas izplatības ierobežošanu un epidemioloģiskās drošības prasībām atbilstošu darba organizāciju institūcijā (ar iekšējo rīkojumu nosaka pasākumus, atbildīgo personālu un kontroles mehānismu);
2. var noteikt masku lietošanas prasības darbiniekiem, klientiem un apmeklētājiem, ņemot vērā epidemioloģiskās drošības riskus institūcijā;
3. nodrošina darbiniekiem, pakalpojuma saņēmējiem un viņu likumiskajiem pārstāvjiem, kā arī citām personām pieejamu un saprotamu informāciju, to ievietojot arī institūcijas tīmekļvietnē, par epidemioloģiskās drošības prasību ieviešanas un izpildes kārtību, tai skaitā:

* brīdinājumu, ka institūcijā nedrīkst atrasties personas, kurām noteikta izolācija[[8]](#footnote-8) vai kurām ir elpceļu infekcijas slimības pazīmes;
* citiem epidemioloģiskās drošības pasākumiem, kādi institūcijā ir noteikti, tai skaitā: brīdinājumu par pienākumu lietot sejas maskas, ja tāds ir noteikts, kā arī norādi par sejas maskas pareizu lietošanu.

Institūcijas darbinieki - atbild par institūcijā noteikto epidemioloģiskās drošības prasību ievērošanu un institūcijā noteiktās kārtības ievērošanu.

1. Testēšana:
2. Līdz 2023.gada 30.jūnijam darbiniekus ar augšējo elpceļu infekcijas pazīmēm var testēt ar antigēna testu, veicot minēto darbinieku uzskaiti atbilstoši saņemto un izlietoto testu skaitam, uzskaitē papildus iekļaujot informāciju par antigēna noteikšanai izlietoto testu skaitu, kuros konstatēts pozitīvs rezultāts. Ja darbinieka antigēna testa rezultāts ir pozitīvs, viņu atstādina no darba pienākumu veikšanas un uzdod nekavējoties sazināties ar ģimenes ārstu;
3. Līdz 2023.gada 30.jūnijam var organizēt institūcijas klientu testēšanu ar Covid-19 skrīninga testu. Institūciju darbiniekiem ir tiesības pieprasīt un apstrādāt no klientiem iegūto informāciju par atbilstību pilnībā vakcinētas vai balstvakcinētas, vai pārslimojušas personas statusam, kā arī Covid-19 testa rezultātus;
4. Tikšanās ar tuviniekiem[[9]](#footnote-9) organizējama, ievērojot institūcijā noteiktās epidemioloģiskās drošības prasības.

3.Klientu uzņemšana:

1. organizējama vispārējā kārtībā, ņemot vērā Ministru kabineta noteikumos “Epidemioloģiskās drošības pasākumi Covid-19 infekcijas izplatības ierobežošanai” noteikto, t.i. klienti institūcijā vai pēc atgriešanās no ārstēšanās stacionārā ārstniecības iestādē atkarībā no epidemioloģiskās situācijas institūcijā 3 līdz 5 dienas izmitināmi atsevišķā telpā vai vienā telpā ar citām personām;
2. pakalpojuma sniedzēja maiņa starp institūcijām (piem., pakalpojuma sniedzēju maiņu pilngadību sasniegušām personām, uz institūcijām, kur tiek sniegts pakalpojums pilngadīgām personām, vai pakalpojuma sniedzēju maiņu no vienas institūcijas uz otru) var tikt veikta, ja uz attiecīgo klientu nav attiecināmi Covid-19 infekcijas izplatības ierobežojumi. Pēc pārcelšanās uz citu institūciju minētais klients ievēro tādus pašus nosacījumus, kādi noteikti iestājoties institūcijā.
3. Pieļaujama brīvprātīgo iesaiste (līdzvērtīgi darbiniekiem), ja brīvprātīgajam nav noteikta izolācija, kā arī brīvprātīgajam nav Covid-19 raksturīgo klīnisko simptomu[[10]](#footnote-10) un elpceļu infekcijas slimības pazīmju. Brīvprātīgajam jāievēro institūcijā noteiktās epidemioloģiskās drošības prasības. Tāpat veicama Covid-19 raksturīgo klīnisko simptomu novērošana.
4. Klientu un darbinieku regulāra (ikdienas) veselības stāvokļa novērošana – jānodrošina regulāra (ikdienas) veselības stāvokļa novērošana. Klientiem jānodrošina arī ķermeņa temperatūras mērīšana, papildus izvērtējot nepieciešamību klientiem noteikt elpošanas ritmu (ja elpošana pārsniedz 25 reizes minūtē, ir jāapsver aizdomas par elpošanas ceļu infekcijas slimību), kā arī pulsu[[11]](#footnote-11). Atbilstoši Eiropas SPKC ieteikumiem, ja ir iespējas var apsvērt pulsa oksimetrijas izmantošanu, lai klientiem noteiktu skābekļa līmeni asinīs (ja skābekļa piesātinājums asinīs samazinās zem 95 % ir jāapsver aizdomas par elpošanas ceļu infekcijas slimību).
5. Attālinātas saziņas ar tuviniekiem nodrošināšana - jārada iespēja izmantot elektroniskās tehnoloģijas, piemēram, nodrošinot saziņas iespēju pa telefonu, izmantojot iespēju saziņai whatsapp vidē, video konferences veidā (zoom, webex u.tml.).

**Papildu rekomendācijas institūcijām jaunu masveida saslimšanas gadījumu ar Covid-19 novēršanai**

Izstrādātas ar mērķi novērst jaunu masveida saslimšanas gadījumu ar Covid-19 rašanos institūcijās. Tāpat papildu rekomendācijas ir vērstas uz to, lai sekmētu Veselības inspekcijas pārbaudēs par institūciju atbilstību epidemioloģiskās drošības prasībām konstatēto trūkumu novēršanu:

1. Papildu izolācijas telpu izveide, nosakot maksimālo izolācijas telpu ietilpību (cik klientus var ievietot), ņemot vērā iespējas nodrošināt atsevišķu sanitāro mezglu, kā arī telpu darbiniekiem. Papildus izvērtējot iespējas nodrošināt ēdiena sadali (t.sk. nodrošinot vienreizlietojamos traukus), individuālo aizsardzības līdzekļu un dezinfekcijas līdzekļu pieejamību gan darbiniekiem, gan klientiem, atsevišķu uzkopšanas inventāru, atkritumu tvertnes, DL telpu dezinfekcijai, kā arī bīstamo atkritumu savākšanu un veļas mazgāšanu u.c.
2. Iespēju darbinieku (aprūpē iesaistīto un veselības aprūpes) skaita palielināšanai izvērtēšana, vienlaikus izvērtējot iespējas institūcijas darbiniekiem noteikt papildu pienākumus, ja klientu tiešajā aprūpē iesaistītie darbinieki darbnespējas dēļ nevar nodrošināt klientu aprūpi.
3. IAL un DL uzkrājumu veidošana.

1. Ministru kabineta 2023.gada 9.maija noteikumi Nr. 226 “Grozījumi Ministru kabineta 2021.gada 28.septembra noteikumos Nr.662 “Epidemioloģiskās drošības pasākumi Covid-19 infekcijas izplatības ierobežošanai””. [↑](#footnote-ref-1)
2. G*an ECDC, gan CDC ziņojumos ir uzsvērts, ka tiek reģistrēti arī saslimšanas gadījumi vakcinētu personu vidū, tādēļ arī vakcinētām personām ir jāievēro piesardzības pasākumi, tiekoties ar nevakcinētām personām, īpaši tiekoties ar personām, kurām ir augsts risks saistībā ar Covid-19 saslimšanu (*Informatīvais ziņojums "Iespējamie vakcinēšanās pret Covid-19 infekciju motivējošie līdzekļi" - <http://tap.mk.gov.lv/lv/mk/tap/?pid=40501486&mode=mk&date=2021-04-29>)*).*  [↑](#footnote-ref-2)
3. Neieskaitot personas, kurām ir dokumentāli pierādāma Covid-19 inficēšanās epizode, sākot ar brīdi, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS. [↑](#footnote-ref-3)
4. Saskaņotas ar Slimību profilakses un kontroles centru un Veselības inspekciju, skat. - <https://www.lm.gov.lv/lv/vadlinijas-aprupes-nodrosinasanai-ilgstosas-socialas-aprupes-un-socialas-rehabilitacijas-institucijas-sac-covid-19-izplatibas-ierobezosanai> [↑](#footnote-ref-4)
5. Pieejamas - <https://www.lm.gov.lv/lv/socialas-aprupes-iestadem> [↑](#footnote-ref-5)
6. <https://covid19.gov.lv/covid-19/drosibas-pasakumi/izolacija> [↑](#footnote-ref-6)
7. <https://covid19.gov.lv/covid-19/par-covid-19/simptomi> [↑](#footnote-ref-7)
8. Skat. 6.atsauci. [↑](#footnote-ref-8)
9. Adoptētāju, potenciālo audžuģimeņu, aizbildņu un viesģimeņu, utt. [↑](#footnote-ref-9)
10. <https://covid19.gov.lv/covid-19/par-covid-19/simptomi> [↑](#footnote-ref-10)
11. Ievērojot smagu komplikāciju iespējamību augsta riska grupām: gados vecākiem cilvēkiem**(vecākiem par 60 gadiem),** cilvēkiem ar**sirds un asinsvadu slimībām, diabētu, hroniskām elpceļu slimībām un vēzi -** <https://covid19.gov.lv/covid-19/par-covid-19> [↑](#footnote-ref-11)